Updated: 14-Jun-21 @ 15:10\nलिरगिरि:- कालिचरण उजिर\nबर’ रेबग्रा जथुम आफादनिफ्राय 2017 इं मायथायनिफ्रायनो थिरांथा फोसावनाय जादोंमोन। मानोना 2018 इं मायथायनि जानुवारी दाननि ब्रै खालारनिफ्राय जि खालारसिम इन्दनेसिया हादराव दाउबायहैगोन आरो मावथांखि(mission 2020)नि मावफारिखौ जाफुंसार होनायनि नोजोर आरो थांखियै इन्दनेसिया हादराव बालि स्टेतनि देनपासाराव थानाय “उद’याना” मुलुग सोलोंसालि(06/01/2018) आरो सिंगाराजानि “ग’नेसा”(08/01/2018) मुलुग सोलोंसालियाव International Seminar cum Literary Festival and Cultural Exchange मावफारियाव बाहागो लाहैनांगौ । बे थांखियैनो आंबो साखा-फारा जादोंसै। सानसेखालि 28/11/2017 इं खालार बुधबाराव आंखौ आनन्दराम औवारी आदाया मबाइलजों बुंहरदोंमोन – “फंबाय, इन्दनेसियायाव थांनांगौ फ्लाइटनि टिकेतखौ दानगोना दानाखै ? आरो दानाखैब्ला गाबोन मोनाबिलियाव आफादगिरिया लिंहरदों, आंबो थांगोन आरो आलारामाबो थांगोन।”\nअब्ला आदानि बुंहरनायाव आंनि फिन-हरनाय – आं थांनो हालियाखोमालै आदा ! मानो होनोब्ला आंनिया पास-पर्टआनो दाबो मोनफैयाखै। अब्लाबो आदाया आंखौ बुंहरबावदोंमोन- “नों फैग्रोदोल’ फंबाय, पास-पर्टआ उनावबो जाबाय थागोन।” नाथाय, आंहा बराद मोजांमोन, मानोना 30/11/2017 इं खलारखालि थामहिनबा बिजनीयाव थांनो गोनांखालिनो बेलासिनि 1:30 रिंगासोआव पिय’ना पास-पर्टखौ न’आव फैनानै आंनो होफैदोंमोन आरो आंबो जोबोद गोजोननाय मोन्दोंमोन। थारैनो इन्दनेसियायाव थांनो थाखायनो खाफाल जुफि फैदों आंहा नंनानै – बेदि सानफ्लांदोंमोन आं। बे खोथाखौ आं औवारी आदानोबो खिन्थाहरदोंमोन आरो बिबो आंखौ “नोंहा खाफालानो जोबोद मोजांथारलै फंबाय, दे हामबायदे” – होननानै बुंहरदोंमोन।\nबे लेखायैनो आं साननायसै – गाबोन थांबोला फैफिननायाव आंहा हर गेजेर जाबोगोन। नाथाय, औवारी आरो ग’यारीमोना बरपेटा र’डजों नांथाब सोमोन्दो थानायखाय बिसोरहा बांद्राय असुबिदा जानाय नङा। जारलाया आंहासो जागोन। बेदि साननानै फिसाज्ला सोमोन्दोनि नेलस’न मसाहारीखौ न’निनो नेन’ गारिखौ सालायनो लिंहरबाय आं, लोगोसे औवारी आदानोबो बुंहरनायसै – आं गारि लाबाय, गाबोन सिमलागुरिनिफ्राय जयै आफादगिरिनिसिम थांदोनि। अब्ला आदायाबो “दे जागोन” – होननानै बुंहरदोंमोन।\nबेदिनो इं 30/11/2017 खालार बृहस्पतिखालि 4:00 रिंगासोआव औवारी, ग’यारी,आं आरो फिसाज्लाजों जों साब्रै थांनाय जादोंमोन। बेलासिनि 6:30 रिंगासोआव इंखं मावख’सिम जों सहैनायसै। दान्दिसे जिरायनायनि उनाव जोंनो आफादगिरिया चिकेन-पकरी, सानाभाजा आरो कफी बिहरनायसै। अब्ला आफादगिरिया जोंनो फ्लाइटनि टिकेत दाननो थाखाय कम्पिउटाराव मुखुब जादोंमोन। बे समावनो कफी लाबोयो, आरो होफैनाय रेजेंगा जामुखौ जों जायो। बे मुखुबथि समावनो आफादगिरिया बुंदोंमोन – “उजिर, नोंसोरनि फ्लाइटनि टिकेटखौ आलाराम गयारीजों जहाय सानैनि दाननोसै” अब्ला आं “जागोनदे” – होननानै बुंनायसै। मानोना, हादरारिनि गेजेराव आं खनसे खननै दाउबायदोंब्लाबो बायजो हादराव दाउबायहैनाय आंहा रोंग’थि गैया। बे बेलायाव आंनो सासे लोगोनि गोनांथि दं। खाइसेया कलकाटासिम ट्रैइनजों थांगोन आरो “नेताजी सुभाष चन्द्र ब’स इन्टरनेशनल एयार-पर्ट”आव ज जानानै गंसे फ्लाइटआवनो इन्दनेसियासिम थांगोन। नाथाय, ग’यारी आरो आं ट्रैइनजों टाइमनि जेबो गेरेन्टि गैया नंनानै गुवाहाटिनिफ्राय कलकाटा एयार-पर्टसिम फ्लाइटजोंनो थांनो जों थिरांथा लायो।\nआफादगिरिया कफीखौ सुरुबखो सुरुबखो जोंनि टिकेतखौ अन लाइनाव Spice Jet SG-658 फ्लाइटाव हेण्ड बेग्गेजनिल’ दाननायसै। गुवाहाटीनि “लकप्रीय गपिनाथ बरद’लै एयार पर्ट”आव फ्लाइट बिरगोन समा 04/01/2018 इं बृहस्पटिखालि बेलासिनि 3:25 रिंगा। टिकेतखौ दानखांनानै जों हरनि 12:00 रिंगासोआव आफादगिरिनिफ्राय बिदाय लानायसै। ऐदिनखालि आंहा आफादगिरिनि फासै अनखांनाय फैदोंमोन। मानोना, बिथांखौ जोबोद मेंनानै खुथार थेन्थावनो ओंखारनाय नुदोंमोन। थेन्थाव रोमा-रोमि जासेयावबो जेबो अजद गैयाबालानो गावनि मावनांगौ खामानिखौ मावफुंदोंमोन। फैनाय समाव लामायाव बे खोथाखौ जोंनि गेजेराव सावरायबोनायबो जादोंमोन। मानोना एफाग्राब उन्दुनो ओंखारसेयावबो जोंखौ जेबो अजद होनाय सोदोब बुङासै। ओंखायनो थासारिया जोबोद रुजु-जाथावमोन। उनाव जों आनन्द औवारी आरो ग’यारीखौ सिमलागुरि सकाव हगारबोनानै सालबारिसिम फैनायसै।\nइंराजि 24/12/2017 खालारखालि आलाराम ग’यारीखौ आं फ’नाव बुंहरदोंमोन – दाउबायनो थाखाय थियारि जाबायदा नोंथां, आरो मा मा गानग्रा-जोमग्रा लानांगोन होननानै। मानोना, बे बोथोराव इन्दनेसियायाव गोलोम बोथोर। गुदुं गानग्रा-जोमग्रा लायाब्लाबो जागोन। नाथाय, जोंनि हादराव गोजां बोथोरखाय कलकाटासिम गोजांनायखौ होबथानो क’ट लाब्लानो जागोन। अब्ला, ग’यारीआ फंसे बाथ्राखौ हरखाब बुंबाय – बिथांआलायनो गुवाहाटिनिफ्राय कलकाटासिम 3:25 रिंगानि फ्लाइटजों थांनो हानाय नंलिया। मानोना बिथांनि फरायसालियाव 03/01/2018 खालारनिफ्राय 05/01/2018 खालारसिम “गुण’उत्स्वब” जागोन बेवनो बिथांआ गाहाइ फोरोंगिरि। कलकाटासिम आंखौ हारसिं थांग्रोनो बुंबाय। गाव मोनाबिलिनि फ्लाइटजों थांसिगोन, उनाव कलकाटायाव ज लोगो लाहैगोन। ग’यारीया बेदि बुंनायाव जोबोद गोनो-गोथो जाबाय आंहा। फारसेथिं टिकेटनि फैसाया ओरैनो थांगारगोन आरो केन्सेलेस’न खालामब्लाबो 7,742 रांनि मादाव 1,500 रांल’ रिटार्न मोनगोन। ओंखायनो आं थिरांथा खालामनायसै दि रांआ लोगोथिनिख्रुइ देरसिन जानो हाया। बे खोथाखौ नोजोर बोनानै दाउबायनायाव हारसिंआ मोजां जानाय नङा साननानै लोगोसेयैनो थांनो खोथा होनायसै आं।\nबे लेखायैनो 29/12/2017 खालारखालि बेलासियाव कारजों बिथांखौ लानानै आफादगिरिखौ लोगो हमनो बिजनीनि इंखं मावख’सिम जों थांनायसै ; आरो 04/01/2018 खालारखालिनि 3:25 रिंगा बेलासेनि Spice Jet फ्लाइटनि सोलाय मोनाबिलि 8:30 रिंगानि IndiGo फ्लाइटनि टिकेत दानफिननायसै। बेनि उनाव हरनि 10:30 रिंगायाव जों न’सिम गिदिंबोफिननायसै।\nइंराजी 04/01/2018 खालाल। ऐदिनखालि आं सानजौफुनि उनाव इन्दनेसियायाव थांनो ओंखारदों। ओंखायनो फुंआवनो मुस्रि भुबनेस्वर महिलारीआ गांसे आर’नाइजों आंखौ हामलायथि होफैदोंमोन। बैखालिनो साननि 1:00 रिंगायाव आलाराम ग’यारीनि फरायसालियाव गारि भारा लानानै आं बिथांखौ लायनो थांनायसै। जाहोना जाबाय ऐदिनखालि जों इन्दनेसियायाव थांनो गुविहाटिनि “लकप्रिय’ ग’पिनाथ बरद’लै एयार-पर्ट”आव मोनाबिलिनि 8:30 रिंगानि फ्लाइटखौ स’हैनांगौ। ओजोंहाय गयारीनि फरायसालियाव गुणत्सब सोलिगासिनो दं। गयारीया गावनि मावनां खामानिखौ मावखां-दोनखां बेलासिनि 4:00 रिंगायाव गुवाहाटीसिम थांखिनानै जों सानैजों रावना होनायसै। बे रावनायाव जोंखौ दोनलांनो थांफादोंमोन रबेन बर’ आरो द्रायभार दालिम मसाहारीमोना। मोनाबिलिनि 7:00 रिंगासोआव जों एयार-पर्टसिम सहैनायसै। अब्ला, एयार-पर्टाव गावसोर दोननो थांनाय आरो लायनो फैनाय मानसिफोरा हाबग्रा गेट मोखाङाव होंगो-दोंगो जादोंमोन। जोंबो सिङाव थांनानै टिकेत काउन्टाराव टिकेत लाहैबाय।\nजों गाखोगोन फ्लाइट नाम्बारा 6E 6248 इन्दिग'(IndiGo), बर्डिं समा बिलिफांनि 7:45 रिंगा, जेट नं-5 आरो सिट नाम्बारा 15E। दसे उनाव जों सिङाव थांनांगौ लामानि डिटेक्टर गेटआव लग्गेजखौ र’लिं मेचिन ट्रलियाव होनायसै आरो जोंखौ साफा साफाहाय सेकिं खालामनानै हाबनो होनायसै। हाबखांना बर्डिंनि समखौ नायनानै गाव गावनि लग्गेजखौ लाफिननानै जों अवाइटिं ह’लाव जिरायबाय। जिरायबाय थानाय समावनो आंखौ फंबाय रसेन मसाहारीआ मबाइलजों खौरां लाहरनानै दाउबायनायनि हामलायथि हरदोंमोन। फंबायनि हामलायथि हरनायाव आं जोबोद गोजोननाय मोन्दोंमोन। बे समाव आंहा मोनसे गोदानथि सानज्लिद गोसोआव जाखांफैदोंमोन, जाय थासारिया आंनि थाखाय जोबोद गोदानमोन। खायसे थासारिनि खोथाखौ आं र’मान्टिकजों गयारीखौ बुंदोंमोन आरो बिबो मिनिस्लुनायजों फिनदोंमोन।\nबर्डिंनि सम जानाय लोगो लोगोनो नं-5 गेटजों फ्लाइटाव हाबनायसै। हाबमारैनो जोंनि टिकेतखौ सेख खालामदोंमोन आरो एयार हस्टेज समायना आइजोआ मनालिसानि मिनिस्लुनायजों “गुड इभेनिं सार! वेल-काम सार !” बुंनानै जोंखौ बरायदोंमोन। बे समाव आंहाबो नंराय रमान्टिक सानज्लिद गोर्बो इसिङाव जाखांफैदोंमोन – “एफा समायना समायना महरगोसा सिख्लाफोरखौलाय सोर बायदि खाफाल गोनां सेंग्राफोरालाइ हाबा खालामनो मोनगोन होननानै। नाथाय गुबुनफोरा मा सानदोंमोन बेखौ आं मिथिया। बेदियावनो आंनि सितआ साथाम जिराय जाग्रा सिरिनि गेजेराव आरो गयारीनिया खिरखि फाराव। बे समावनो आंनि धोरोम फिसाजो थरायना नारायनी बसुमतारी आइ स’नाया बबेसिम मोनहैखो होननानै मबाइलजों खबर लाहरदोंमोन आरो आं गुवाहाटी एयार-पर्टावनो दं होननानै बुंहरदोंमोन। दसे उनाव जों गाखोनाय फ्लाइटआ कलकाटा एयार-पर्ट होननानै अख्रां सायाव बिरखोनायसै – – – – – ( उन बिसानाव- )\nआरो फरायबाव : खानायनि ष्टाइलआ खैफोदआव खोख्लैबाय सेंग्राखौ, दाय गैयाजासे पुलिसआ हमनानै थानायाव सोना दोनो\n14-Jun-21 @ 15:03


Mercurial > l10n-central > brx / file revision / dom/chrome/dom/dom.properties@143dd39a46b6eb0a8869638cabf7f927f94df63a\nTue, 17 May 2022 15:41:53 +0200\nchangeset 565 143dd39a46b6eb0a8869638cabf7f927f94df63a\nparent 564 334f50d6444d57d6ef0e53528f1ccfc121e23231\nKillScriptTitle=सांग्रांथि: फिननाय होयै स्क्रिप्ट\nKillScriptMessage=बे बिलाइनि मोनसे स्क्रिप्टआ मुखुब जानो हागौ, एबा बेयो फिन होनो बन्द जानो हागौ। दानो नोंथाङा स्क्रिप्टखौ बन्द खालामनो हायो, एबा स्क्रिप्टआ जोबगोन नामा नायलांबाय थानो हायो।\nKillScriptWithDebugMessage=बे बिलाइनि मोनसे स्क्रिप्टआ मुखुब जानो हागौ, एबा बेयो फिन होनो बन्द जानो हागौ। दानो नोंथाङा स्क्रिप्टखौ बन्द खालामनो हायो, स्क्रिप्टखौ सालाय लांबाय थायो।\nStopScriptButton=स्क्रिप्टखौ बन्द खालाम\nWaitForScriptButton=सालाय लांबाय था\nDontAskAgain=आंनाव फिन सोंनो नाङा(&D)\nWindowCloseBlockedWarning=स्क्रिप्टजों खेवजायै उइन्डखौ स्क्रिप्टआ बन्द खालामाबो जानो हागौ।\_u0020\nOnBeforeUnloadTitle=नोंथाङा रोखा नामा?\nEmptyGetElementByIdParam=लांदां स्ट्रिंखौ गुदिमुवा मोननो थाखाय Id() जों बारहोनाय जायो।\nDocumentWriteIgnored=आलादा-आलादा समाव डाउनल'ड खालामनाय बाइजोनि स्क्रिप्ट निफ्राय document.write() आव कल-खौ नेवसिबायमोन।\nFormValidationTextTooLong=बे फराखौ %S एबा खमसिन हांखोआव फुसुं (दासान्दि नोंथाङा %S हांखोखौ बाहायगासिनो दं)।\nFormValidationValueMissing=अननानै बे हालामसाखौ आबुं खालाम।\nFormValidationCheckboxMissing=नोंथाङा दावगा लांनोब्ला बे बाक्सुखौ आनजाद खालाम।\nFormValidationRadioMissing=अननानै बेफोर उफ्रा निफ्राय मोनसे सायख।\nFormValidationFileMissing=अननानै मोनसे फाइल सायख।\nFormValidationSelectMissing=अननानै लिस्ट निफ्राय मोनसे आइटेम सायख\nFormValidationInvalidEmail=अननानै मोनसे इ-मेइल थं हाबहो।\nFormValidationInvalidURL=अननानै मोनसे URL हाबहो।\nFormValidationPatternMismatch=अननानै खावलायनाय फरमेटखौ गोरोब हो।\nFormValidationPatternMismatchWithTitle=अननानै खावलायनाय फरमेटखौ गोरोब हो: %S.\nFormValidationNumberRangeOverflow=अननानै मोनसे बेसेन सायखौ जाय  %S निख्रुइ बांसिन नङा।\nFormValidationNumberRangeUnderflow=अननानै मोनसे बेसेन सायख जाय %S निख्रुइ खमसिन नङा।\nFormValidationStepMismatch=अननानै मोनसे बाहाय जाथाव बेसेन सायख। मोननै खाथिसिननि बाहाय जाथाव बेसेनफोरा जाबाय %S आरो %S.\nFormValidationStepMismatchOneValue=अननानै मोनसे बाहाय जाथाव बेसेन सायख। खाथिसिन बाहाय जाथाव बेसेनआ जाबाय %S.\nFormValidationBadInputNumber=अननानै मोनसे अनजिमा हाबहो।\nFullscreenDeniedContainerNotAllowed=आबुं-स्क्रिननि थाखाय खावलायनायखौ नेवसिबाय मानोना खमैबो मोनसे फोरमान बिलाइनि iframes आव "allowfullscreen" एट्‌ट्रिबिउट गैया\nFullscreenDeniedLostWindow=आबुं-स्क्रिननि थाखाय खावलायनायखौ नेवसिबाय मानोना जोंहा मोनसे उइन्ड' गैलिया।\nHTMLSyncXHRWarning=XMLHttpRequest आव HTML पार्स खालामनाया चिनक्र'नास म'डआव हेफाजाब होजाया।\nResponseTypeSyncXHRWarning=XMLHttpRequestनि responseType एट्‌ट्रिबिउट बाहायनायखौ उइन्ड' लोब्बागोनांनि चिनक्र'नास म'डआव हेफाजाब होजालिया।\nTimeoutSyncXHRWarning=XMLHttpRequestनि समजोबनाय एट्‌ट्रिबिउट बाहायनायखौ उइन्ड' लोब्बागोनांनि चिनक्र'नास म'डआव हेफाजाब होजा।\nJSONCharsetWarning=XMLHttpRequest खौ बाहायनानै मोनफिनखानाय JSON नि थाखाय UTF-8 एनक'डिं-नङै फोसावनो नाजादोंमोन। खालि UTF-8 खौल' डिक'डिं JSON नि थाखाय हेफाजाब होजायो।\nMediaLoadExhaustedCandidates=गासै सोद्रोमा सम्पदा ल'ड खालामनो फेलें जाबाय। मेडिया ल'डआ थाद'बाय।\nMediaLoadSourceMissingSrc=<source> गुदिमुवाहा "src" एट्‌ट्रिबिउ गैया। मेडिया सम्पद ल'डआ फेलें जाबाय।\nMediaLoadHttpError=HTTP ल'डआ %1$S थाथाइजों फेलें जाबाय। मेडिया सम्पद %2$S ल'ड खालामनाया फेलें जाबाय।\nMediaLoadInvalidURI=बाहायजायै URI. मेडिया सम्पद %S ल'ड खालामनाया फेलें जाबाय।\nMediaLoadUnsupportedTypeAttribute="%1$S" नि थि "रोखोम" एट्‌ट्रिबिउटआ हेफाजाब होजाया। मेडिया सम्पद %2$S नि ल'डआ फेलें जाबाय।\nMediaLoadUnsupportedMimeType="%1$S" नि HTTP "थानाय आयदा-रोखोम"आ हेफाजाब होजाया। मेडिया सम्पद %2$S नि ल'डआ फेलें जाबाय।\nMediaLoadDecodeError=%S मेडिया सम्पदखौ डिक'ड खालामनो हायाखै।\nMutationEventWarning=सोलायथि जाथाय बाहायनायखौ हेंथा होबाय बेनि सोलायै MutationObserver खौ बाहाय।\nComponentsWarning=थाफानाय-मुवा बेसादखौ हेंथा होबाय। बेखौ थाबैनो बोखारगोन।\nPluginHangUITitle=सांग्रांथि: फिन होयै प्लागिन\nPluginHangUIMessage=%S आ मुखुब जानो हागौ, एबा बेयो फिन होनायखौ बन्द खालामनो हागौ। दा नोंथाङा प्लागिनखौ बन्द खालामनो हायो, एबा प्लागिनआ फुरा जायागौमानि नोंथाङा नायबाय थानो हायो।\nPluginHangUIWaitButton=सालाय लांबाय था\nPluginHangUIStopButton=प्लागिनखौ बन्द खालाम\nNodeIteratorDetachWarning=NodeIterator आव detach() खौ कल खालामोब्ला गोहोम गोग्लैनाय नङा।\nLenientThisWarning=मोननो नेवसिनानै एबा आखुथायनि जथायहा [LenientThis] दं, मानोना "बे" बेसादआ गोरोन्थि।\nUseOfCaptureEventsWarning=captureEvents() बाहायनायखौ हेंथा होबाय। नोंथांनि क'डखौ आपग्रेड खालामनो, DOM 2 addEventListener() खान्थिखौ बाहाय। गोबां मददनि थाखाय http://developer.mozilla.org/en/docs/DOM:element.addEventListener\nUseOfReleaseEventsWarning=releaseEvents() बाहायनायखौ हेंथा होबाय। नोंथांनि क'डखौ आपग्रेड खालामनो, DOM 2 removeEventListener() खान्थिखौ बाहाय। गोबां मददनि थाखाय http://developer.mozilla.org/en/docs/DOM:element.removeEventListener\nSyncXMLHttpRequestWarning=गाहाय थ्रेडआव चिनक्र'नास XMLHttpRequest खौ हेंथा होबाय मानोना जोबनाय बाहायग्रानि रोंगौथिआव बेनि खहागोनां गोहोम दं। गोबां मददनि थाखाय http://xhr.spec.whatwg.org/\nImportXULIntoContentWarning=XUL न'डखौ मोनसे थानाय-आयदा फोरमान बिलाइआव लाबोनायखौ हेंथा होबाय। बे खामानि मावनायगोहोखौ थाबैनो बोखारगोन।\nIndexedDBTransactionAbortNavigation=दासिमबो फोजोबै मोनसे IndexedDB लेनदेनखौ बिलाइ नेभिगेसननि थाखाय होबथाबाय।


गुरुदेब कालिचरन ब्रह्म | Thunlai | थुनलाइ\nगुरुदेब कालिचरन ब्रह्म:\nधोरोमगिरि आरो समाज फोसाबगिरि फोरनि जिवखौरांखौ बुफुंजोबनो हाया। बिसोरनि जौमा आरो सानस्रिखौ बुजिनो गोब्राब। बिसोरनि गुन एबा रोंगथिया मोनसेल नङा। मेगननि नोजोरा जेरै सोरगिदिं खारो बे बादिनो मेहेरगोना मानसि एबा जुगपुरुसनि सान्नाय मावनाया जरैबो गोसारजोबो। बेबादिनो गुरुदेब कालिचरननि गुन एबा मेहेरखौ रायफोर जोबनाया गोरलै नङा। ब्रह्म धोरोम फोसावदोंमोन होननानै बिथांखौ धोरोमनिल गुरुदेव सानोब्ला गोरोन्थि जागोन। मानोना बिथाङा धोरोमल’ फोसाव लाङाखै। बर’नि समाजखान्थि, सोलोंथाय, आरो राखान्थि जौगानाय हाबायाव बिथानि भान्दारिखौ बुंथ्र’हाया। राजखान्थियाव आसामनि दुलाराय जनजाति सुबुं हारिनो बिथां होलानाय रेखा कबसखौ जों जेब्लाबो गोसोयाव लानांगोन। नङाब्ला फोथायखेबस’ खालामनाय जागोन।\nगुरुदेब कालिचरन ब्रह्मनि जोनोम थावनिया जादों धुबरी जिलानि सिङाव थानाय टिपकाइनि काजिगामि। बाला 1267 मायथायनि (1860ई.) बैसाग दाननि 5 अक्टखालि अखा नायसि-नायसि गोथार समाव कालिचरननि जोनोम जायो। धोरोम गुरुफोरनि जिव खौराङाव मिथिनानै मानोदि बिसोर बेबादि सुबुंसाइ जाबोनायनि गुदि जाहोना बिमा बिफायानो। धोरोम गोनां, इशोर फोथायगोनां आरो सिबिगोनां बिमाबिफानावसो जुग सुबुंसाइ एबा धोरोम पुरुष उजिफैयो। हजरत महम्मद, जीखुख्रीष्ट, सतन्यदेब, शंकरदेव, रामकृष्ण, बिबेकानन्द आरो महात्मागान्धी बायदि बायदि जुग सुबुंसाइफोरनि जिवखौराङा जोनो बेबादि खिन्थायो। गुरुदेब कालिचरननि बिमा-बिफायाबो इशोर फोथायसुला आरो सिबिसुलामोन । कालिचरननि बिफा खौलाराम मेसा सासे बाथौ सिबियारिमोन। शिब बोरायनि लोगो लोगो गुबुन गुबुन मोदाइ फोरनो दावसा-फारौ हाथारनानै गोथौ फोथायनायजों सिबिनायमोन। बिमा रोन्दिनीयाबो गोसी गोथौयै बाथौ सिबिनायमोन। बैसाग दाननि 5 अक्तनि हर गेजेराव रोन्दिनीया जोनोमनि । उदै सानाय मोननायलाय गामिनि साब्रैसो बुरैया बिनि नवाव फैयो। खौलारामा बिसिखौ बुरैफोरनि आखायाव गथायनानै गाव बाथौ फुजा खालामनो जा जगार खालामबाय। गामिनि मानसिफोरा खाम, सिफुं, जथा दामनानै बिखौ हेफाजाब होबाय। खौलारामा हरसे थाला फुजा होबाय बाथौ बोरायनाव आरज गाबबाय, बोर बिबाय। अखा नायनोसै। दावज्ला गिसिबबाय। फुजायाबो जोबबाय। दसे उनाबनो दावमा दावसाफोरा इशोर सिबिनायनि रैसुमै देंखो रिखांहोनो हमबाय। गोजोन सुदेम बार बारबाय। बेबादि गोजोन गोथार समावनो कालिचरना रोन्दिनीनि गोरबोनिफ्राय बुहुमाव। गोग्लैफैबाय। गोरलैया सग्ल-बग्ल, गन्थं मोखा गेबें। नायनो मोजा। गथखौ नुनानै बयबो रंजाबाय। गथखौ नुनानै खौलारामा गोसोयाव रंजानाय मोननानै बाथौ गुदियाव गुगुरुब खुलुमबावबाय। इशोरनि अननायाव कालिचरना\nउन्दै आरो सेंग्रा सम :\nउन्दैनिफ्रायनो कालिचरना बुदिगोरों, सानसुमै आरो सैथो सिबियारिमोन । खाथियाव फरायसालि गैयिनि थाखाय खौलारामा। बिरनाराम अरफे बीर नारायन मेस सोरखारखौ नवाव लाखिनानै कालिचरननि फोरोंगिरि खालामो। बेथना दानसेयाव थाइथाम। उनाव टिपकाइ प्राइमारी स्कुलाव मुंलिरहोनानै होयो। बिनिफ्राय उथ्रिनानै फुथिमारी एम, भि, स्कुलाव फराय हैयो कालिचरना। इशोरनि गेलेहोनायजों सोर मिथिनो? कालिचरना बा थाखोसिम सौहैब्लानो बिफाया रुंसारि जाना थाङो। नवाव फैनांबाय कालिचरना लेखा गारनानै थफ्ला-थपिल लानानै बिफा खौलारामा बगरीबारी जमिदारनि सासे गिदिर इजादारमोन । कालिचरना बिफानि इजादारखौ सालायबाय गोसो होनानै। खामायबाय रांखावरि मोजाङै। जिदाइन बोसोर बैसोयाव कालिचरना हाबा जायो, नायनो मोजां खोमस्री सिख्लाजों। हिनजावसा सानै दन्दी आरो नलिनीनि बिफा जाबाय। फिसा हौवा गैया। उनजोलैनि रेस गालांनो आरो बोराय बुरै समाव खबसे मोनजानायनि राहा जायो खोमा साननानै बिमा बिफाया फिसा हौवा मोननो लुबैनाया थार। कालिचरननि बेलायावबो बेनि उलथा जायाखै। फिसा हौवा मोनोखोमा सान्नानै नैथि हाबा खालामबाय खान्थिगोना, महरगोसा सिख्ला उपासिखौ। इशोर हरनायाव गमामा फिसा साथाम मोनमारबाय देबेन, सन्द्र आरो कनकलाल। आरोबाव मोनबाय फिसा हिनजाब सानै खनाइस्री, अरफे स्बर्गेसी आरो हिरनी। सेंग्रा जालागार कालिचरना गोहो-बुदि, लानानै रोहो- रोहो दंफी खारबार खालामबाय गोबां राखावरि बुथुमबाय, बे जादों बिथानि सेंग्रा सम।\nधोरोम लानाय आरो फोसाबनाय :\nदंफां खारबार खालामदों, रांखावरि बुथुमदों, आरो हाग्रायाव, बिक्रि बादायाब बांसिन सम थादों होन्नानै समाजखौ सिबिनो बावाखैमोन कालिचरना। जेरावखि थायामानो कालिचरना समाजनि थाखाय गोथौयै सानग्रामोन बै समाव बाथौ फुजा, खेराय-माराय, गारजा होनाय, मोदाय-होनायनि मुङै दावसा-फारौ अमा-बोरमा हाथारनाय, जौ-बावनाय हुदा बर’फोरनि गेजेराव मैखोमै सोलिदोंमोन। हाबा हुखायाव गोरिब-दुखि बयनिबो बेलायाव ओंखामनि आखाय, बेदरनि आलि, जौनि फुख्रि, जाब्लाबो जाथ्र’ हाया, लोंब्लाबो लोथ्र’ हाया खालामनाय, आद्रियै गारनाय हुदाया कालिचरननि गोसोयाव दुखु होदोंमोन। गोन्दो-गोन्दो दाव अमा फिसिनाय, जौ लोनाय लेथ्रा-लेथ्रि थायो होन्नानै हारसाफोरा बर’फोरखौ मुगैनायमोन। हटेलाव, साहा-दखानाव बिसोरनो जायगा होयामोन। बिसोर जानाय-लोनाय थुरसि, खुरै, फियलाया सुवा जायोमोन। बेनिखायनो गाव जानाय-लोनाय बासन-बरथनफोरखौ मानजिनानै सुस्रांनानै। होबो नांगौमोन । बेफोर बाथ्राया हारिनि बेसे गिदिर मानहानि आरो दुखनि खोथा बेयो थारैनो सान्नो गोनां। फारसेथिङै धोरोमाबो गुलाइ-गुजाइ । हारसाफोरजों मुगैजायो होन्नानै खायसेबा हारिखौ नागारलांनो सानबाय खायसेबा सरनिया हाबबाय, खायसेबा ख्रिष्टान धोरोम लाबाय। बगरीबार पानबारी आरो आलमगनजनि बर’ माखासेया इसलाम धोरीम लाबाय सानजा खोन्दो आसामनि बर ‘फोरा बांसिनानो सरनिया हाबबाय। जोंनि जायगानि फारगामिनि रायसाहाब जगत मौजादार आरो फुथिमारीनि सिखिरामा थहसीलदार मोनहा बैतामारीनि बामोन अनन्त ग’खमीनो रोजा-रोजा रां खावरि होनानै सरन लाबाय। खायसेबा दोरोङारि बाथौ धोरोमखौनो गोबानानै थाबाय आरो माखासेफोरा गोनो गोथो जानानै थाबाय। सानसुमै कालिचरना बबे धोरोमा बर’ हारिनि थाखाय साबसिन जागोन सानब्लाबो सानसनो हायाखैसै।\nबे समावनो सानसे खालि हरखाब सिलाइ बिख्रि बादायाव सरन मनदल बाबुनि खरसायाव ब्रह्म धोरोमनि बिजाब गांसे “साहित्य क्रिया” खौ नुसनबाय फरायसनबाय। बे बिजाबा जादों महिनी महन सट्टपध्याय सुजुनाय स्वामी शिवनारायन परमहंस फोसावनाय ब्रह्म धोरोमनि बेसेन गोनां राव। बियो जानो हागौ 1905 इंराजी, बाला 1312 सननि राव। कालिचरना बिजाबखौ फरायनानै मोथो मोथो मोनबाय। मोनगोनानो। मोथो गोथो मोननायनि रावानो दं बेवहाय। औवाहासुङाव मैदेर मासे सोनानै दोननाय” बादि बेद बेदान्थनि गोथौ बाथ्रानि सार- मर्मखौ सुंदयैनो जिबादि बरनायनानै लिरदों, बेखौ फरायोब्लानो उँकार श्रवण मन्थ्रनि रावखौ मोनजोबो। एसे गोबाव जायखौ नागिरदोंमोन बेखौनो मोननायबादि मोननानै लाबाय कालिचरना। सैथो धोरोम आरो बाथौ धोरोमजों गोरोबनाय बादि मोनबाय। बाथौवाव जेरै सिष्टि तत्त आरो पन्चम तत्तनि राव दं, सारनित्य क्रियानि ब्रह्म धोरोमावबो बेबादि सानथौ हाबनानै दं। बरनि मोदाय रायनायाव सान अखाफोर, बार अर हा दैनि राव बेरखाङो । ब्रह्म गायथ्रीयावबो बे गासिबो बैरखांजोबो। बेद सास्थवाव साल इश्वोरखौनो साथामनि मुं दोनदों-ब्रह्मा, विष्णु, महेश्वर। ससेल परमेशर पुर्ण परमब्रह्मखौ फालियोब्लानो ब्रह्मा, विष्णु, महेश्वरखौ फुजिनाय जायो। बरनि मन्थ्रयावबो दं- रारासि, मैथाहाजि, बारि गंथाम, बे सासेयानो जादों साथाम।” बेनो जादों आनान गसाइ अबंलावरि।\nब्रह्म धोरोमानो जोंनि थाखाय मोजां जागोन साननानै कालिचरना कलिकातायाव थानानै शिवनारायन परमहंसनिफ्राय ब्रह्म धोरोमखौ नाजावो। जानो हागौ बे 1906 हंराजी आरो बाला 1312 मायथायावनो। सुलु मोन्नाय बादिब्ला 1906/1313 मायथायाव कलिकातानि फनीन्द्र सेटार्जिखौ पुरहित खालामनानै बैना गुरीयाव गाजा गोमजायै आहति सावजेनो। बे मायथायावनो काजि गामीयाव नैथि खेब आहुति होनाय जायो। बिनि उनाव गोमबीराखाता, बंसीजरा, ककराझार आरो दाब दाब जायगायाव कालिचरना बे गोदान धोरोमखौ फोसाव हैयो। आहुति सावनानै मानसिफोरनो गोजोननाय होयो। आसामनि गुबुन गुबुन जिलायावबो लासै लासै फोसाव हैयो। धोरोम फोसावनाय समाव गसाइ, बामोनफोरजों गोबां नांलायनाय जादोंमोन। नाथाय कालिचरना खुनुबेला जेनाखै होन्नानै खोनानो मोनो। मानोना बिथाङा बेद, बेदान्त, गीता, बाइबेल, कराण, उपनिसद बायदि बायदि धोरोमसास्थ्र फोरखौ मोजाङैनो फरायनानै इश्वोर आरो धोरोमनि सोमोन्दै गोथौ गियान बुथुमनानै दंमोन। गुरदेव कालिचरना स्वामी निगमानन्दजोंबो गोबाव सावरायदोंमोन। कालिचरना सोरगोयारि जाखांनानैबो बिथांनि जीवनदरसना गोमोराखै, जेरावबो साग्लोबसिनदों। आसामनि अनगायैबो सोनाब बंगवावबो ब्रह्म धोरोमा लोमसाव हैबाय। दुलाराय आसामनि बरफोरनि गेजेराव जौसेयाव सा 70 सोयानो बे धोरोमखौ गोबानानै लाबाय जानांगौ। गुरुदेबा फोसावनाय ब्रह्म धोरोमनि गुबै तत्तवानो जादों जीवात्मा. परमात्मा एंगारलायनो हायि।\nमाहारि फोसाबनाय :\nकालिचरन मावलांनाय हाबाया धोरोम फोसावनायावल जोबथायाखै। माहारि सुस्रांनाय, फरायसालि गायसननाय, रांखान्थि आरो राजखान्थियाव सानथ्रहायै भान्दारि होलांबाय कालिचरना। बिथाङा बरफोरनि गेजेराव मोनसे renaissance (जांख्रिखांनाय) लाबोदोंमोन। बिथाङा गोदान मुगा लाबोदोंमोन, आसाम हादरनि जनजातिफोरनि थाखाय। बिनिखायनो बिथांखौ गुरुदेव होन्नानै बयबो सिबियो। बिथाङानो धोरोमगुरु, समाज गुरु, रों गुरु आरो रांखान्थिगुरु । गुरुदेव कालिचरननि नाजानायाव बर’ समाजनि अगेन हुदा दाव-अमा फिसिनाय, लेश्रा-लेथ्रि जानाय हुदाया जोबलांदोंमोन। फिसाजो बिलायोब्ला अन्जिमा गैयि फन थाखा लाग्राखौ रां 51.00 (बाजिसे) सिमल लाग्रा नेम खालामनाय जायो। गुन्दा लुस्साफोरखौ दबथायो। हिन्जाव बोनाय हुदाखौ फोजोबलाङो। बिथांनि नेरसोन लानानै गोदान गोथार नेमजों पर्न परम ब्रह्मनि नामै जग्याहुति होनानै हाबा होनायखौ मानसिफोरा बाखनायो । गोसो जानानै गोबां मानसियानो बे धोरोमखौ नाजावो। गुरुदेब कालिचरन ब्रह्मवा बर’फोरनि मोनसे clarion call होदोंमोन। बिथांनि लेंहरनायाव फालो-फालो गावनो गोसोजों फैनानै बिथांनि खाथियाव साफिदोंमोन, खोनासंदोंमोन, थोन्नाय बादि हाबा मावदोंमोन। बिथां थोननायाब बर’ volunteer फोरा फालो-फालो ओंखारनानै अमा बुथारदोंमोन, जौ बुख्रबदोंमोन। मोदायसालिफोरखौ गाख्नेब हैजोबदों मोन। जायगा-जायगा फरायसाली गायसननानै गथफोरखौ स्कुलाव थोनहरग्रा हुदा मानसिफोरनाव जानो हमलाङो। सिखोन साखोन थानो, जानो-लोंनो हुदा जालाङो। हाबायाव जौ बेदर होनाय नेमखौ गारबोयो। पुर्निमा, अमावस्या, बोसोर गोदाननि दिन, महालया आरो माघी पुर्निमा दिनाव। रायजोयै आहुति सावनानै संसारनि गाहामनि थाखाय इसोरनाव बोर बिना। हुदा खालामलांदों गुरुदेवा। ब्रह्म धोरोमखौ लानानै-साखोन थानाय, जानाय । लोनायखौ नुनानै हार्साफोरा बर’फोरखौ मुगैनाया लासैनो खम जाबोनो हमो। लासै-लासै लेखा गोरों बांबोनायाब गुबुन हारिनि मानसिफोरा बर’ फोरखौ, मान होनाया जोंनि देरगानो गोनां हाबा। बिगोमाया नाथाय गरुदेवसो। 1911 मायथायाव गुरुदेब कालिचरना गवालपारा जिलानि A.G. Laini साहाबान गेजेरजों आसामनि Chief-Commissioner, Sri Arsedle Earl, साहाबनाव आरज बिलाइ होनानै census report -आव ब्रह्म धोरोम लानाय बर’ फोरखौ ब्रह्म उपाधि लिरनो मोनहोनाया, एसेल देरजानो हानाय बाथ्रा नङा। Chief Commissioner आरो उपायुक्त Laini साहाबा गुरुदेब कालिचरन ब्रह्मनि जुक्तिगोनां आरो अननोगोनां आरज गाबनायाव टिपकायाव उइभिं आरो कान्ट्रि थादेरनाय गंसे एम, भि, स्कुल आरो दाब-दाब जायगायाव गंथाम प्राइमारी स्कुल मन्जुर खालामनाय जायो। 1913 मायथायनिफ्राय स्कुला जागायजेनो। धुबुरीनि ब्रह्म कम्पानी आरो ब्रह्म बर्दिखौ रायखाङोब्ला गुरुदेबनि मुङा सिगां गोसोयाव फैयो। मानोना बिथांनि साननायावसो बे बर्दिङा जानानै फैबाय। धुबुरीनि Bodo Student’s Hostel-आबो गुरुदेबनिनो अबदान बुङोब्ला बांद्राय जानाय नङा।\nब’र फरायसाफोरनि गेजेरावबो गुरुदेबा थुलुंगा होनानै आरो खौसेयाव लाबोनानै गिदिर हाबा मावलांदों। बे समाव रुपनाथ ब्रह्ममोनहा फरायसामोन। गुरुदेबनि थुलुंगायाव सिगां बर’फरायसा जथुम्मा खुङो। बेनि उनाव गुरुदेब थोननाय लेखा दुलाराय आसाम बर’फरायसा आफाद गायसननाय जायो। बिनि नेहाथारि जादोंमोन मनाक’सानि सुर्यनारायण ब्रह्म। बर’सन्मिलन गायसननायनि गुदि मावथियाबो जादों गुरुदेव कालिचरन ब्रह्मवानो। सिंगा बर’ जथुम्मा आफादखौ फजदोंमोन भावरागुरीयाव। जानो हागौ 1926 मायथाय। बिनिफ्राय रङिया, बिनिफ्राय 1929 मायथायाव रौमारीयाव। आफादगिरि जादोंमोन जादब खाख्लारि। बे सन्मिलनाव प्रस्ताब (थांखि) लानाय समनिफ्रायनो फिसाजो बिलायब्ला थामजौ रां लाग्रा नेमा बाजिसे (51.00) राङाव होखलाय जायो। बे सन्मिलनाव नाथाय गुरुदेब आरो फोरलां बाबाजीनि गेजेराव खाम-जथा-सिफुं लानानै मोसानाय सोमोन्दै। राव दानथेलायनाय जायो। उनाव गुरुदेबा सानफिन हफिन फोरलां बाबाजी जुक्ति होनायखौ गनायनानै बर’नि आंगो हारिमुखौ रैखा खालामनो थाखाय खाम, सिफुं, जथा बायदि दामनाय-देनाय, मोसानाय, मेथाय खन्नाय हुदाखौ गार नाङा होननानै गोख्रों थाखि लानाय जायो।\n1928 मायथायाव बृटिस सरकारा भारतनि सासन तन्त्रखौ फोसावनो थाखाय मोनसे कमिसन दैथाय हरो। कमिसननि आफादनिरिया साइमन साहाब होन्नानै बेखौ बुंदोंमोन साइमन कमिसन। बेखौ खोनानानै गुरुदेब कालिचरना मोनसे खाबु लानो सानासै। तिताबराव मोनसे गिदिर जथुम्मा खुंनो लाहार-फाहार खालामनाय जायासै। बे गिदिर जथुम्मायाव थांखि लानाय जायासै साइमन कमिसननो बर’एबा जनजातिफोरनि जौगानायनि थाखाय गांसे गोसोखां बिलाइ होनो। जैरै सान्दों एरै हाबा। दा हेंथाया जाबाय गोसोखां बिलाइखौ इंराजी रावै लिरनो बर फोरनि गेजेराव रावबो गैया। बेनिखायनो धुबरीनि उकिल चक्रवर्तीखौ खावलायनाय जायो। नाथाय बिथाङा लिरनो राजि जाया। गोसो बायहोनायसो खालामबाय। राहा मोनैलाय गियासुददिन उकिलनि खाथियाव साफिबाय गुरुदेवा। बिथां गियासुददिना लिरासै गांसे मोजां गोसोखां बिलाइ हंराजीनि। जैरै गुरुदेबा बुंदों एरै जुक्ति होनानै लिरबाय। बे गोसोखां बिलायानो बर’एबा जनजातिनि रैखागिरि। ब्यावहाय लिरदोंमोन माखासे जुक्ति गोनां दाबि । जेरै (i) Census आव बर’ फोरनि थख column, (i) assembly आरो Local Board फोराव जनजातिनि थाखाय Seat Reservation (iii) क’कराझार नङाब्ला हलतुगामीयाव ग’वालपारा जिल्लानि मोनसे महकुमा दानाय। (vi) बर’ फोरनि गेजेराव गोबां प्राइमारी आरो एम, इ, एम, भि, फरायसालि गायसन्नाय। बे समाव ग’वालपारा जिलाखौ बेंगलजों दाजाबनायनि मोनसे गोख्रों दाबि दैखांदोंमोन माखासे सोलो गोरों सैथान मानसिफोरा। गुरुदेवा । बुंबाय बे जानो हाया। ग’वालपारा जिलाया आसामनि। बियो जेब्लाबो आसामजों थागोन। बेंगलजों दाजाबफानायनि जेबो जक्ति गैया। बे दाबिफोरखौ गुरुदेबा गोसोखां बिलायाव सोजोब होयासै। आरोबाव मोनसे गिदिर दाबिया जादों 1919 मायथायाव गर्खा रेजिमेन्ट दानाय जायो। बे रेजिमेन्ट-आव दं नेपाली आरो मेसि अदेबानि बर’फोर। 3/4 बाहागोयानो, बर’सिफाइ। बिनिखायनो गुरुदेबा दाबि खालामदोंमोन बर रेजिमेन्ट खुलिनांगौ होन्नानै।\nसाद’नि मोनसे हानजा ‘सिलङाव’ थाङासै साइमन कमिसनजों नुजानो गोसोखां बिलाइ होनो। बेयो जादों 1929 मायथायनि 4 जानुवारी गोसोखां बिलाइ होनाय समा 2-30 बाजि। बै साद’वा जाबाय (1) गुरुदेव कालिचरन ब्रहम, (2) सर्दार बाहादुर बेलबुंराम कसारि, (3) जादब खाखलारी, (4) करेन्द्र मण्डल, (5) बाबुराम ब्रह्म, (6) गियासुददिन आहमेद। सिकिउरिटि गार्दआ हान्जाखौ हाबहोथारा, कमिसननि खाथियाव थांहोया। मानोना सिगां पारमिसन लानाय जायाखै। आरज गाबब्लाबो सिकिउरिटि Personal आ हाबहोथारा। उनाव सर्दारि बाहादुर बेलबुराम सुबादारा रागा जोङासै। बियो Victoria Cross सुबादार। एकखुन मापनि हुकुम दं। अदेबानि सासे मानसिखौ औरैनो गावथारब्लाबो बिहा दाय गैया। बियो सेथि महासमराव Victoria Cross बान्था मोननाय सुबादार । गावनि सुबादार खसाब गानबाय, (Victoria Cross) मेदेलखौ बिखायाव आलायबाय। पिस्टलखौ आखायाव लाबाय, एकखुन मापनि order पत्रखौ आगसिथिङै गांलाब लाबाय। Security guard खौ बुंबाय बेलबुराम सुबादारा– “बले नों थैनो ना गेटखौ खेवनानै होनो।” पिस्टलखौ बिनि खाफाल थोंजों होनानै दं। होमब्लासो Securityआ थोर गिनानै गेटखौ स्रा खेवनानै होयो। नुजाहैबाय। गोसोखां बिलाइखौ साइमन साहाबनि खाथियाव होबाय। साहाब सानसुमै-अनसुमै। गासिबो दाबिखौ मानिनानै लाबाय। मोनसेल दाबिखौ गनायनानै लायाखैसै। बेयो जादों Bodo Regiment’।\n1935 मायाथायाव गोदान भारत आइन दानाय जायो साइमन कमिसननि Report खौ लानानै। बे आइनाव गुरुदेब होनाय दाबियाबो दंदेरो। गोदान दानाय आइन बादियै 1937 मायथायाव बिधान सभानि इलेकसन जायो। आसामनि जनजातिफोरिनि थाखाय Reservation दोन्नाय जाबाय। बे आइनजोंनो रुपनाथ ब्रह्माव M.L.A. जाहैनो हाबाय, हारिनि मावनांगौ हाबाखौ गोसो गोथारै मावबाय। बियो सैथो बाथ्रादि गुरुदेबनि गेजेरजों बर’हारिया गोदान मुगायाव आगानसुरबाय। गोदान सान बर’नि गेजेराव ओंखारबाय। बिथांनि जिवमाया जेब्लाबो गोजोनै थागोन, सोरगोनिफ्राय जोंनो बोर सारस्रि हरथों। जों जाहाथे बिथांनि नेरसोनखौ लानानै दावगालांनो हायो। मुलुग दरबाराव जों जेनो मोनसे गोख्रों हारि होन्नानै सिनायथि होनो हायो।\nजै गुरुदेब कालिचरननि जै बर’ हारिनि।” उँ सान्ति।”\nNextसुबुंथिनि थान्दै: बिनेश्वर ब्रह्मNext\nसुबुंथिनि थान्दै: बिनेश्वर ब्रह्म\nजोनोम आरो जायगा: बिनेस्वर ब्रह्मआ इं 1949 माइथायनि 28 फेब्रुवारी\nभारत हादरखौ इंराजफोरा गादबनानै दोनदोंमोन। दिनै बे हादरा उदां जाबाय\nबड’फा उफेनद्र’नाथ ब्रह्म\nBodofa Upendra Nath Brahma बिमल ब्रह्म आरो मुस्रिजोब थिमफ्रि ब्रह्म,


Digital Platform आव बर’ सावथुनखौ फोजौखांनो थाखाय NEWBO मुंनि APPS\nUpdated: 10-Apr-21 @ 21:55\nटाइम8, कक्राझार, एप्रिल 10 : आथिखालनि मुगाया बादायलायनायनि मुगा। दिनैनि गोनोखो मुगायाव कक्राझार जिल्लानि हान्जासे लेखा गोरों लाइमोनफोरा गावबागाव गावनि रोंगौथिखौ लानानै ओरैनो जिरायना थायाखै।\nसोरखारि साख्रिखौल आसा खालामनानै थाया लासेनो कक्राझार जिल्लानि सिङाव थानाय दतमा हालामनि M. Tech. (IIT Dehradun) उथ्रिसारनाय मारुंसा सोरां ब्रह्मआ बर’ सावथुनजों लोगोसे गुबुन गुबुन राव हारिनि राव हारिमुखौ डिजिटेल प्लेटफर्म आव फोजौखांनो मिजिं लानानै NEWBO मुंनि APPS बेखेवदों।\nबिथांनि दिहुन्नाय NEWBO ( North East Wide Box Office) Appsखौ दिनै कक्राझार सोहोरनि जे.डि. लामायाव थानाय सोर्खि रेस्तुरेन्तआव बेखेवना होयो समाज सिबियारी पारबति ब्रह्मआ। बे हाबाफारियावनो NEWBO नि CEO बज्रपानि बसुमतारीजों लोगोसे सा 5 ओनसोलनि लेखा गोरों लाइमोनफोरा बाहागो लायो।\nखौरांगिरिनि सिगाङाव NEWBO नि CEO बज्रपानि बसुमतारीआ बुङोदि बर’ सावथुनजों लोगोसे गुबुन गुबुन रोखोमनि वेब सिरिज, एलबाम मिउजिक भिडिअ दिहुनगिरिफोरनि थाखै आरो बर’ सावथुनखौ डिजिटेल प्लेटफर्म होनो थाखाय बे Apps खौ दिहुनाय जादों होन्ना रोखा फोरमायो। गासै गोदान गोजाम बर’ सावथुनफोरखौ बे एप्लिकेसननि जोहै गोर्लैयैनो नुनो मोनगोन होन्नाबो बुंबावो।\nआरो फरायबाव : दिनै आइ.पि.एल.आव दावहाया जागोन चेन्नाइ सुपार किंग्स आरो दिल्ली केपिटेल्सनि गेजेराव जागोन\n10-Apr-21 @ 18:59


फावखुंगुर अक्षय कुमारा करना जिउसाजों गाग्लोबजानाय बेरामिफोरखौ मदद खालामनो\nUpdated: 25-Apr-21 @ 17:18\nटाइम8, एप्रिल 25 : हादोर नाङैनो करना जिउसाजों जुजिनानै दङो। देहाफाहामसालिफोराव गोबां करना बेरामिफोरा गोग्लैसोनानै थानाय नुनो मोन्दों। गोथैसालियाव करनाजों जिउ गोमानाय रोजा-रोजा सहफोरखौ जोबथा बिदाय होनो सारि-सारि नुनो मोन्दों आरो देहाफाहामसालिफोराव अक्सिजेन, बेड आरो वेन्टिलेटर नि आंखाल जानायबो निजाथिदों।\nबे समावनो फावखुंगुर अक्षयकुमारा हादोरखौ मदद खालामनो ओंखारबोदों। फावखुंगुर अक्षयकुमारा करना जिउसाजों गाग्लोबजानाय बेरामिफोरखौ मदद खालामनो क्रिकेटारनिफ्राय एम.पि जानाय गौतम गम्भीरनि जी.जी.एफ. फाउण्डेशननो 1 कौटि दान हरदों।\nक्रिकेटारनिफ्राय एम.पि जानाय गौतम गम्भीरआ टुइटारनि गेजेरजों टुइट खालामनानै फावखुंगुर अक्षयकुमारा करनानि समाव आदार, मुलि-मलम आरो अक्सिजेन जगायनो थाखै जी.जी.एफ. फाउण्डेशननो 1 कौटि दान हरनायनि थाखै साबायखर बावहरदों।\nबेराफारसेथिं, फावखुंगुर अक्षयकुमाराबो समजों लोगोसे फिननाय महरै बे समाव थासारिया मोजां नङा गौतम गम्भीर नोंथां होनना। मदद खालामनो हानायखौ लानानै अक्षय कुमारा गोजोननायबो फोरमायदों।\nकरनानि थासारिनिफ्राय थाबैनो रैखा मोन्गोन, करनानि थासारिया थाबैनो जोबस्रांलांगोन लोगोसे बयखौबो सांग्रांथि जाना रैखाथियै थानो खावलायदों।\nआरो फरायबाव : बिस्वजीत दैमारी आरो पियुस हाजरिकाया नायगिदिंफैदों बाकसा जिलानि सिमायाव थानाय भुटाननि अक्सिजेन प्लान्ट\n25-Apr-21 @ 15:49\nACTOR AKSHAY KUMER


रायजोनि बेकार लाइमोनफोरखौ खामानि होनो आलादा बिथांखिनि गोनांथि\nUpdated: 8-Apr-21 @ 21:16\nटाइम8 बर’ देस्कनिफ्राय –\nकर’ना जिउसानि थाखाय बुहुमनि हादरफोरजों लोगोसे जोंनि भारत हादरावबो रांखान्थिनि हालोदा गिलु-बालु महर लानो हमनायखौ नुनो मोनहांदों। थांनाय 2016 मायथायाव रांखावरि सोलायनायनि उननिफ्रायनो भारत हादराव रांखान्थि बिथिङाव लोरबां जादोंमोन। बिनि उनाव गिलु-बालु कर’ना जिउसानि सनदेरनायनि जाहोनाव आरो लोरबांसिन जासिननायखौ नुनो मोन्दों। बेकारनि जौखोन्दोआ 8 जौखोन्दोनिफ्राय 27.1 जौखोन्दोसिम बांनाय नुनो मोन्दों। हादरनि 12.2 कौटि सुबुंफोरा खामानि गोमा जानांदों होननानै मिथिनाय जादों। सेप्टेम्बर दाननिफ्राय डिसेम्बर दानसिम दानब्रैनि गेजेरावनो 90 लाख भारतनि सुबुंफोरा खामानि खोमानो गोनां जादों। थांनाय बोसोराव कर’ना जिउसानि थाखाय 41 लाख लाइमोनफोरा साखरि खोमानो गोनां जादों।\nरांखावरि सोलायनायनि उननिफ्राय हादरनि रांखान्थिया गाहायथिं थांनाया जोबोर साननांगौ आयदा। बे खैफोदनिफ्राय बारग’नो हायाखैमोन आरो बे समावनो कर’ना जिउसानि सनदेरनाय थासारिया सफैदों । बेसे साननांगौ बाथ्रा ! कौटि-कौटि भारतारिफोरा खामानि गोयै बेकार जानांदों, बे बेलायाव बुंस’ हाया। बे गिख्रंथाव बेकार जेंनानि सुफुंनाय आरो रैखा मोनगोन माब्ला ? बिनि फिननाया सोरनि आखायाव दं ? सोरखारा उद्यग गोनांफोरखौ रेहाय होनायनि थाखाय लाख-कौटि रांफोरा थालांदों। नाथाय हादरनि खामानि गोमाजानाय कौटि-कौटि सुबुंफोरा थालांनाय रांफोरखौ मोननायनि अनजिमाया बाङाइ बिबांनि ? कर’नानि थासारिया एसे मोजाङाव फैनायाव नआव गिदिंनानै फैनायफोरा फिन खामानियाव गिदिंलांफिनदोंमोन।\nनाथाय दा कर’नानि नैथि सनदेरफिननायाव बिसोर फिन नआव फैफिननायनि थाखाय थाख-थियारि जानाय खौरां मोन्दों। सोरखारा बिदि थासारिखौ माबोरै सामलायगोन बिनि सायाव सानगासिनो थानायनि खौरां मोन्दों। दा बिदि थासारि जानायनि उनाव हादरनि बेकार जेंनाया गोबां गिलु बालु महर लाहैनो हागौ नामा, बेनि सायाव साननो गोनां जादों। नाथाय हादरनि गाहाइ मन्थ्रि नरेन्द्र मदिया आसामनि बिधान सभा बिसायख’थिनि थाखाय आसामाव फैनानै आसामनि लाख-लाख बेकारफोरखौ साखरि एबा खामानि होनायनि खोथा होनाय नुदोंमोन। बिदिनो 2014 मायथायनि लक सभा बिसायख’थिनि समाव बोसोराव नै कौटि बेकारफोरखौ साखरि होनायनि खोथा होनायनि उनाव मिरु सोरखारा खोथा होनायखौ सुफुंनायाव जाफुंसार जानायखौ नुनो मोनाखै होननानै सावरायनाय खोनादों।\nबिसायख’थिनि मेल-मिथिंफोराव बेसेबां बेनिफिसारिफोरनो मा-मा होनाय जाखो, बे आयदानि सायाव खायसे दैदेनगिरिफोरखौ बुंबाय थानाय नुनो मोननाय जादों। बेकारफोरनो फिन खामानि होनायनि सायाव नांगौबादि बिथांखि लानाय नुनो मोननाय जायाखै लोगोसे इसिङारि दाथाय गोयैखौ नुनो मोननाय जादों। मिरुयाव स्नि बोसोर आरो रायजोयाव बा बोसोर खुंनायनि उनावबो बेकारफोरनि अनजिमाया बांगासिनो थादोंब्लाबो बिसायख’थियाव फिन नै लाख सोरखारि साखरि होगोनखौ खोथा होदों बिजेपि दोलोआ।\nरायजोयाव नै लाख सोरखारि साखरिनि मासिफोरा उदां जानानै दंब्लाबो उदां मासिफोरखौ मानो सुफुंनाय जायाखैमोन होननानै रायजो-राजाफोरनि गोसोयाव सोंनाय सोमजिदों। बिनिखायनो फैगोन गोदान सोरखारखौ बेकार जेंनाफोरखौ सुफुंनो नाजानो थाखाय बेकारफोरनि थाखाय आलादा मोनसे बिथांखि आजाव जानायखौ बयबो लुबैदों।\nआरो फरायबाव : नक्सलिआ हमना दोननाय जवानखौ 5 साननि उनाव हगारनानै होयो\n8-Apr-21 @ 19:32